
Pozmeňujúci návrh		1

Návrh rozhodnutia
Odôvodnenie 1 a (nové)
	

	Text predložený Komisiou
	Pozmeňujúci návrh

	
	(1a)	Zmluva o fungovaní Európskej únie (ďalej len „ZFEÚ“) neobsahuje žiadny odkaz na spoločnú politiku Únie v oblasti lesného hospodárstva a v súlade so zásadou subsidiarity zodpovednosť za lesy nesú členské štáty. ZFEÚ však udeľuje Únii spoločné právomoci, najmä v oblasti životného prostredia, ktoré môžu zahŕňať iniciatívy ovplyvňujúce lesy a lesné hospodárstvo.



Pozmeňujúci návrh		2

Návrh rozhodnutia
Odôvodnenie 2
	

	Text predložený Komisiou
	Pozmeňujúci návrh

	(2)	Aby lesy mohli výraznejšie prispievať k cieľom stanoveným v oznámení Komisie z 11. decembra 2019 s názvom Európska zelená dohoda4, a to aj ku klíme, k biodiverzite a udržateľnému biohospodárstvu, je potrebná inkluzívnejšia a lepšie koordinovaná štruktúra riadenia lesného hospodárstva Únie, ktorá zohľadňuje všetky ciele oznámenia Komisie zo 16. júla 2021 s názvom Nová stratégia EÚ pre lesy do roku 20305 a ich vzájomné súvislosti.
	(2)	Aby lesy mohli prispievať k cieľom stanoveným v oznámení Komisie z 11. decembra 2019 s názvom Európska zelená dohoda4, a to najmä ku klíme, k biodiverzite, ako aj k biohospodárstvu, je potrebná koordinovaná štruktúra riadenia lesného hospodárstva Únie, ktorá zohľadňuje okrem iného ciele oznámenia Komisie zo 16. júla 2021 s názvom Nová stratégia EÚ pre lesy do roku 20305 a ich vzájomné súvislosti, pričom sa zabezpečí, aby tieto nové ciele mali jasný právny základ, neboli v rozpore s vnútroštátnymi právomocami a boli podložené komplexným posúdením ich vplyvu na sektor lesného hospodárstva.

	__________________
	__________________

	4 COM(2019)640 final.
	4 COM(2019)0640.

	5 COM(2021)527 final.
	5 COM(2021)0527.



Pozmeňujúci návrh		3

Návrh rozhodnutia
Odôvodnenie 2 a (nové)
	

	Text predložený Komisiou
	Pozmeňujúci návrh

	
	(2a)	Stály lesnícky výbor sa od svojho zriadenia vyvinul na ústredný orgán na výmenu informácií medzi členskými štátmi a s Komisiou o všetkých aspektoch týkajúcich sa lesov, obhospodarovania lesov a všetkých oblastí politiky súvisiacich s lesmi. Stály lesnícky výbor bol v minulosti poverený aj komitologickými úlohami, ale platnosť základného aktu, ktorým sa takéto úlohy tomuto výboru zverujú, medzičasom uplynula. Stály lesnícky výbor by sa preto mal premenovať na Stálu expertnú skupinu pre lesy a lesné hospodárstvo (ďalej len „expertná skupina“).



Pozmeňujúci návrh		4

Návrh rozhodnutia
Odôvodnenie 4
	

	Text predložený Komisiou
	Pozmeňujúci návrh

	(4)	Najúčinnejším spôsobom, ako dosiahnuť inkluzívnejšiu a lepšie koordinovanú štruktúru riadenia lesného hospodárstva Únie, je rozšíriť rozsah pôsobnosti a objasniť úlohy a zloženie Stáleho lesníckeho výboru. S cieľom zohľadniť tieto zmeny by sa mal Stály lesnícky výbor takisto premenovať na Stálu expertnú skupinu pre lesy a lesné hospodárstvo. Na žiadosť Komisie alebo členského štátu by mal riešiť akékoľvek záležitosti alebo aspekty týkajúce sa lesov a lesného hospodárstva vyplývajúce z rôznych politík Únie. Je preto vhodné zabezpečiť, aby členské štáty nominovali zástupcov z orgánov, ktoré sú zodpovedné za špecifické politické ciele.
	(4)	Na žiadosť Komisie alebo členského štátu by expertná skupina mala riešiť akékoľvek aspekty týkajúce sa lesov a lesného hospodárstva vyplývajúce z rôznych politík Únie. Je preto vhodné, aby zúčastnení zástupcovia mohli zastupovať záujmy členských štátov, pokiaľ ide o všetky relevantné politické ciele.



Pozmeňujúci návrh		5

Návrh rozhodnutia
Článok 1 – odsek 1 – bod 2
Rozhodnutie Rady 89/367/EHS
Článok 1 – odsek 1
	

	Text predložený Komisiou
	Pozmeňujúci návrh

	S cieľom zabezpečiť posilnenú spoluprácu a multidisciplinárnu výmenu medzi Komisiou a členskými štátmi v oblasti lesov a lesného hospodárstva, pokiaľ ide o všetky oblasti politiky Únie týkajúce sa lesného hospodárstva, sa týmto zriaďuje Stála expertná skupina pre lesy a lesného hospodárstvo, ďalej uvedená ako „expertná skupina“.
	S cieľom zabezpečiť úzku a účinnú spoluprácu medzi Komisiou a členskými štátmi v oblasti lesov a lesného hospodárstva, pokiaľ ide o všetky oblasti politiky Únie týkajúce sa lesov, sa týmto zriaďuje Stála expertná skupina pre lesy a lesné hospodárstvo (ďalej len „expertná skupina“).



Pozmeňujúci návrh		6

Návrh rozhodnutia
Článok 1 – odsek 1 – bod 3
Rozhodnutie Rady 89/367/EHS
Článok 2 – odsek 1
	

	Text predložený Komisiou
	Pozmeňujúci návrh

	1.	Komisia sa môže radiť s expertnou skupinou o akejkoľvek záležitosti alebo aspekte týkajúcom sa lesov a lesného hospodárstva, ktoré vyplývajú z rôznych politík Únie buď na základe vlastnej iniciatívy, alebo na žiadosť zástupcu členského štátu.
	1.	Expertná skupina poskytuje Komisii poradenstvo v akejkoľvek záležitosti alebo aspekte týkajúcom sa lesov a lesného hospodárstva, ktoré vyplývajú z rôznych relevantných politík Únie buď na základe vlastnej iniciatívy, alebo na žiadosť zástupcu členského štátu.



Pozmeňujúci návrh		7

Návrh rozhodnutia
Článok 1 – odsek 1 – bod 3
 Rozhodnutie Rady 89/367/EHS
Článok 2 – odsek 2 – písmeno a
	

	Text predložený Komisiou
	Pozmeňujúci návrh

	a)	pomáhať Komisii pri príprave legislatívnych návrhov, usmernení alebo iných politických iniciatív Únie týkajúcich sa lesov a lesného hospodárstva, a to aj pri vykonávaní novej stratégie EÚ pre lesy do roku 2030 a následných stratégií Únie pre lesy;
	a)	pomáhať Komisii, úzko s ňou spolupracovať a poskytovať jej odborné poradenstvo a podnety pri príprave a vykonávaní legislatívnych návrhov, stratégií, oznámení, usmernení alebo iných politických iniciatív Únie, ktoré sa týkajú lesov a lesného hospodárstva alebo ktoré by mali významný vplyv na lesy alebo lesné hospodárstvo v Únii;



Pozmeňujúci návrh		8

Návrh rozhodnutia
Článok 1 – odsek 1 – bod 3
Rozhodnutie Rady 89/367/EHS
Článok 2 – odsek 2 – písmeno b
	

	Text predložený Komisiou
	Pozmeňujúci návrh

	b)	poskytovať poradenstvo a odborné poznatky Komisii, a to buď z iniciatívy Komisie, alebo na žiadosť členského štátu, s cieľom podporovať výraznejší prínos lesov a lesného hospodárstva ku kľúčovým cieľom a iniciatívam Únie, ako je Európska zelená dohoda, a podporovať súdržnosť a synergie medzi politikami Únie týkajúcimi sa lesov a lesného hospodárstva;
	b)	poskytovať poradenstvo a odborné poznatky Komisii, a to buď z iniciatívy Komisie alebo expertnej skupiny, alebo na žiadosť členského štátu, s cieľom zabezpečiť primeraný príspevok sektora  lesného hospodárstva členských štátov k cieľom a iniciatívam Únie, podporovať súdržnosť a synergie, ako aj odstraňovať existujúce nezrovnalosti medzi politikami Únie a riešiť ich kumulatívny vplyv a ich zlučiteľnosť so zásadami subsidiarity a proporcionality zakotvenými v článku 5 Zmluvy o Európskej únii;



Pozmeňujúci návrh		9

Návrh rozhodnutia
Článok 1 – odsek 1 – bod 3
Rozhodnutie Rady 89/367/EHS
Článok 2 – odsek 2 – písmeno c
	

	Text predložený Komisiou
	Pozmeňujúci návrh

	c)	podporovať spoluprácu medzi Komisiou a členskými štátmi v oblasti lesov a lesného hospodárstva, a to aj pri podpore opatrení a intervencií v rámci spoločnej poľnohospodárskej politiky;
	c)	posilňovať a podporovať spoluprácu medzi Komisiou a členskými štátmi v oblasti lesov a lesného hospodárstva, a to aj pri podpore opatrení a intervencií v rámci spoločnej poľnohospodárskej politiky, najmä s cieľom zohľadniť aspekty udržateľnosti a vytvoriť synergie medzi lesmi a poľnohospodárstvom, ako aj posilniť sociálno-ekonomický rozvoj vidieckych oblastí s prevahou lesov;



Pozmeňujúci návrh		10

Návrh rozhodnutia
Článok 1 – odsek 1 – bod 3
Rozhodnutie Rady 89/367/EHS
Článok 2 – odsek 2 – písmeno d
	

	Text predložený Komisiou
	Pozmeňujúci návrh

	d)	podporovať výmenu znalostí, skúseností a osvedčených postupov v oblasti lesov a lesného hospodárstva.
	d)	podporovať výmenu znalostí, skúseností a osvedčených postupov a pôsobiť ako fórum na výmenu názorov na vznikajúce otázky a iniciatívy v oblasti lesov a lesného hospodárstva a na mnohé funkcie lesov vrátane otázok relevantných pre širší sektor lesného hospodárstva, ako aj podporovať výmenu názorov na uplatniteľnosť a dôsledky politík Únie relevantných pre lesy a lesné hospodárstvo;



Pozmeňujúci návrh		11

Návrh rozhodnutia
Článok 1 – odsek 1 – bod 3
Rozhodnutie Rady 89/367/EHS
Článok 2 – odsek 2 – písmeno d a (nové)
	

	Text predložený Komisiou
	Pozmeňujúci návrh

	
	da)	usilovať sa o dosiahnutie synergií a spolupracovať na nich a predchádzať konfliktom medzi vnútroštátnymi a únijnými politikami týkajúcimi sa lesov a lesného hospodárstva, a to aj s ohľadom na ďalší medzinárodný vývoj;



Pozmeňujúci návrh		12

Návrh rozhodnutia
Článok 1 – odsek 1 – bod 3
Rozhodnutie Rady 89/367/EHS
Článok 2 – odsek 2 – písmeno d b (nové)
	

	Text predložený Komisiou
	Pozmeňujúci návrh

	
	db)	formulovať stanoviská k legislatívnym návrhom, stratégiám, oznámeniam, usmerneniam alebo iným politickým iniciatívam Únie, ktoré sa týkajú lesov a lesného hospodárstva alebo ktoré by mali významný vplyv na lesy alebo lesné hospodárstvo v Únii; Komisia zohľadňuje tieto stanoviská pri presadzovaní cieľov politiky v oblasti lesného hospodárstva a poskytuje spätnú väzbu o tom, ako tieto stanoviská zohľadnila.



Pozmeňujúci návrh		13

Návrh rozhodnutia
Článok 1 – odsek 1 – bod 3
Rozhodnutie Rady 89/367/EHS
Článok 2 – odsek 3
	

	Text predložený Komisiou
	Pozmeňujúci návrh

	3.	Európsky parlament a Rada môžu na návrh Komisie uložiť expertnej skupine ďalšie úlohy v súvislosti s politikami Únie, ktoré ovplyvňujú lesy a lesné hospodárstvo.
	3.	Európsky parlament a Rada môžu na návrh Komisie uložiť expertnej skupine ďalšie dočasné úlohy v súvislosti s politikami Únie, ktoré ovplyvňujú lesy a lesné hospodárstvo.



Pozmeňujúci návrh		14

Návrh rozhodnutia
Článok 1 – odsek 1 – bod 4
Rozhodnutie Rady 89/367/EHS
Článok 3 – odsek 1
	

	Text predložený Komisiou
	Pozmeňujúci návrh

	Expertná skupina sa skladá zo zástupcov členských štátov.
	Expertná skupina pozostáva zo zástupcov členských štátov. K účasti sa prizve každý členský štát a dôrazne sa mu odporučí, aby určil národných expertov a uľahčil ich účasť na zasadnutiach expertnej skupiny.



Pozmeňujúci návrh		15

Návrh rozhodnutia
Článok 1 – odsek 1 – bod 4
Rozhodnutie Rady 89/367/EHS
Článok 3 – odsek 2
	

	Text predložený Komisiou
	Pozmeňujúci návrh

	Členské štáty navrhnú svojich zástupcov, čím sa zabezpečí účasť orgánov, ktoré sú zodpovedné za rôzne politické ciele novej stratégie EÚ pre lesy do roku 2030 vrátane okrem iného klímy, zdravia lesov, životného prostredia, lesného hospodárstva, rozvoja vidieka a biohospodárstva a všetky následné stratégie Únie pre lesy.
	Členské štáty nominujú svojich zástupcov, pričom zabezpečia aktívne zapojenie svojich príslušných orgánov a to, aby zúčastnení zástupcovia mohli zastupovať záujmy a prezentovať skúsenosti svojho príslušného členského štátu vo všetkých relevantných politických cieľoch.



Pozmeňujúci návrh		16

Návrh rozhodnutia
Článok 1 – odsek 1 – bod 4
Rozhodnutie Rady 89/367/EHS
Článok 3 – odsek 3
	

	Text predložený Komisiou
	Pozmeňujúci návrh

	Expertnej skupine predsedá zástupca Komisie.
	Expertnej skupine predsedá zástupca Komisie. Predseda expertnej skupiny môže predložiť jej ročný pracovný plán Európskemu parlamentu.

